AliExpress, vizat de o "investigație formală" de către Comisia Europeană, pentru distribuire de produse periculoase
Bruxelles-ul a deschis joi o "investigație formală" asupra gigantului chinez de comerț online AliExpress, suspectat că nu și-a respectat obligațiile de combatere a vânzării de produse periculoase, cum ar fi medicamentele contrafăcute, transmite agenția AFP.
Comisia Europeană a trimis o cerere de informații acestei filiale a gigantului chinez de internet Alibaba la începutul lunii noiembrie.
Pe baza anchetei preliminare, Comisia a decis să deschidă o procedură oficială în temeiul noului Regulament privind serviciile digitale (DSA), menit să protejeze mai bine consumatorii, potrivit unei surse europene.
Tot joi, Comisia Europeană a trimis cereri oficiale de informații către TikTok, Facebook, X și alte platforme online pentru a examina modul în care acestea contracarează riscurile legate de inteligența artificială, cum ar fi deepfakes.
Bruxelles-ul este îngrijorat în special de modul în care imaginile și înregistrările audio false ar putea fi folosite pentru a influența alegerile, în contextul în care peste trei luni vor avea loc scrutine la nivelul UE.
Solicitările, făcute în temeiul Legii privind serviciile digitale a blocului comunitar, au fost trimise către TikTok, Facebook, Instagram, X, Google, YouTube, Snapchat și Bing, au declarat reprezentanții Comisiei Europene.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank